Nübar Novruzova

**Nübar Novruzova** (tam adı: *Nübar Qulu qızı Novruzova*; ) — Azərbaycan teatr və kino aktrisası, Azərbaycan Respublikasının xalq artisti (2018), Azərbaycan Respublikası Prezidentinin fərdi təqaüdçüsü (2022-ci ildən).

## Həyatı
Nübar Qulu qızı Novruzova 1958-ci ilin martın 8-də (sənədlə 1 martdır) Naxçıvanda anadan olmuşdur. 1979-cu ildə Azərbaycan Dövlət Mədəniyyət və İncəsənət İnstitutunun dram və kino aktyoru fakültəsini bitirmişdir. Universitetdə oxuyarkən Adil İsgəndərov, Rza Təhmasib və Zəminə Hacıyeva kimi pedaqoqlardan təhsil almışdır. 1980-ci ilin iyul ayından Azərbaycan Dövlət Gənc Tamaşaçılar Teatrının aktyor heyətinə qəbul edilmişdir. Daim axtarışlar aparan, yorulmadan çalışan aktrisa az vaxt ərzində teatrın aparıcı aktrisası olub, baş rollarda müvəffəqiyyətlə çıxış etmişdir.

Aktrisanın əsas rolları bunlardır:
* "Qonşu qonşu olsa"
* Ağca — ("Qara qız" S. S. Axundov, A. Şaiq)
* Xumar — ("Qızaran üfüqlər")
* Leyla — ("Sən nə üçün yaşayırsan?", İmran Qasımov, Həsən Seyidbəyli)
* Qumru — ("Sabah çoxdan başlanır", Rəhman Əlizadə)
* Nazlı — ("Ərizə", Əli Əmirli)
* Bala Dovşan — ("Çal oyna", İskəndər Coşğun)
* Bahar — ("Ana laylası", İskəndər Coşğun)
* Qadın — ("Unutmağa kimsə yox", Kamal Abdulla)
* Naza — ("Məhəbbət, şeytan və lambada", Marat Haqverdiyev)
* Yetər — ("Hacı Qəmbər", Nəcəf Bəy Vəzirov)
* Şeytan — ("Toxmaq Əhməd", Rauf İçərişəhərli)
* Naza — ("Ləyaqət", Marat Haqverdiyev)
* Nargilə — ("Sən həmişə mənimləsən", İlyas Əfəndiyev)
* Jannina — ("Məzəli hadisə", Karlo Qoldoni)
* Sona xanım — ("Hacı Qara", Mirzə Fətəli Axundov)
* Böyükxanım — ("Aydın" C. Cabbarlı)
* Zalxa — ("Hekayəti-xırs quldurbasan" M. F. Axundov)
* Ana — ("Ələddinin sehrli çırağı" N. Kazımov)
* Tənbəl qız — ("Göyçək Fatma" Azərbaycan xalq nağılı)
* Missis Sauberi — ("Oliver Tvistin macəraları" Çarlz Dikkens)
* Qonşu — ("Viktoriya" Knut Hamsun)
* Sədəf qarı — ("Əcəl atı" Vaqif Əlixanoğlu)
* Səkinə — ("Mən səni sevirəm" Əli Əmirli)
* Dayə — ("Romeo və Cülyetta" U. Şekspir)
* Xeyransa — ("Buzovna kəndinin əhvalatları" Elçin)
* Yelena xala– ("Dörd əkizin nağılı" P. Pançev)
* Markolfa — ("İtalyansayağı xoşbəxtlik" D. Fo, P. Filippo)
* Ana — ("Ağ ölüm" V. Siqarev)

## Mükafatları
Teatr sənətinin inkişafındakı xidmətlərinə görə o, 1991-ci ildə Əməkdar artist fəxri adına layiq görülmüşdür. 9 may 2012-ci ildə, 30 aprel 2014-cü ildə, 6 may 2015-ci ildə, 6 may 2016-cı ildə, 1 may 2017-ci ildə, 9 may 2018-ci ildə, 10 may 2019-cu ildə, 7 may 2020-ci ildə və 7 may 2021-ci ildə Prezident Mükafatına layiq görülmüşdür.

10 dekabr 2018-ci ildə Azərbaycan Respublikasının Xalq artisti fəxri adına layiq görülmüşdür.

10 may 2022-ci ildə Azərbaycan mədəniyyətinin inkişafında xidmətlərinə görə Azərbaycan Respublikası Prezidentinin fərdi təqaüdünə layiq görülmüşdür.

## Filmoqrafiya
# Ağ atlar üçün vals (tammetrajlı televiziya tamaşası) (Aztv)
# Bizim Bayram (film, 2008)
# Cin mikrorayonda (film, 1985)
# Çölçü (film, 2012)
# Duel (film, 1995)
# Həkimlər
# İmtahan (film, 1987)
# Koma 0,1 saniyədə (film, 2007)
# Kuklalar (film, 2009)
# Qəm pəncərəsi (film, 1986)
# Qəzəlxan (film, 1991)
# Qızıl uçurum (film, 1980)
# Mənim günahım (film, 1985)
# Şəkilçi və şəkilçi... (film, 1995)
# Unudulan adam (film, 1987)
# Həmyerlilər (film-tamaşa,1998)

## İstinadlar

## Xarici keçidlər
* "Ağ ölüm" tamaşası yenidən səhnələşdirildi (12.04.2016)